ΙΣΤΟΡΙΑ Γ΄ΓΥΜΝΑΣΙΟΥ

ΕΝΟΤΗΤΑ 19 – Η ΜΕΓΑΛΗ ΙΔΕΑ ΚΑΙ Ο ΑΛΥΤΡΩΤΙΣΜΟΣ.

ΦΥΛΛΟ ΕΡΓΑΣΙΑΣ [1ο]

Τα γεγονότα από την 3η Σεπτεμβρίου1843 έως την έξωση του Όθωνα [1862].

Σε πρώτη φάση καλό είναι, να αναφερθούμε στο ιδεολογικό πλαίσιο της εποχής.

Σύντομη παρουσίαση – διάγραμμα.

Αυτή την εποχή,κυριαρχεί η αντίληψη ότι η Ελλάδα είναι φτωχή κ΄οι περισσότεροι Έλληνες ζούν έξω από τα σύνορα του επίσημα αναγνωρισμένου Ελληνικού κράτους.

Γι αυτό το λόγο εκφράστηκε κ΄προβλήθηκε η πολιτική θέση / ιδεολογία ότι, για να αναπτυχθεί η χώρα θα πρέπει πρώτα να διευρυνθούν τα ελληνικά σύνορα, συμπεριλαμβάνοντας τις περιοχές με ελληνικούς πληθυσμούς που βρίσκονταν υπό ξένη – κυρίως οθωμανική – κυριαρχία. Η ιδέα αυτή κυκλοφορούσε δειλά – δειλά ήδη σχεδόν από την ίδρυση του ελληνικού κράτους.

Ο Ιωάννης Κωλέττης ήταν εκείνος που χρησιμοποίησε για πρώτη φορά τον όρο **Μεγάλη Ιδέα, πιστεύοντας ότι όλο το έθνος αξίζει να αγωνιστεί γι’ αυτήν.** [Εθνοσυνέλευση 1844].

**Η Μεγάλη** Ιδέα έγινε αποδεκτή πολύ γρήγορα από την ελληνική κοινωνία κ΄ ταυτόχρονα υιοθετήθηκε ως επίσημη κρατική πολιτική κ΄σφράγισε την ζωή κ΄την ιδεολογία του ελληνισμού, μέχρι τις πρώτες δεκαετίες του 20ού αιώνα:

* Οι Έλληνες που ζούσαν ακόμα στην Οθωμανική αυτοκρατορία, ονομάστηκαν αλύτρωτοι. [ Δεν έχουν ακόμα ελευθερωθεί ] και ταυτόχρονα
* Η πολιτική που στόχευε στην ένταξη - των ιδίων και των αλύτρωτων ελληνικών εδαφών στα οποία κατοικούσαν – στο επίσημο ελληνικό κράτος, αλυτρωτισμός.

Μια άλλη πολιτική θέση:

Ο Αλέξανδρος Μαυροκορδάτος κ΄το Αγγλικό κόμμα εξέφρασαν την άποψη ότι πρέπει να προηγηθεί η οικονομική ανάκαμψη / ανάπτυξη της Ελλάδας και μετά να επιδιωχθεί η εδαφική της επέκταση.Η άποψη βρήκε πολύ λίγους υποστηρικτές.

**Άσκηση:** Ποια στάση τηρούν απέναντι στη Μ. Ιδέα οι συντάκτες των δύο διαφορετικών απόψεων, όπως διατυπώνονται στα ιστορικά παραθέματα α κ΄β; [α)Ιω.Κωλέττης, Λόγος στην Εθνοσυνέλευση,Ιαν.1844 κ΄β)Γ.Φιλάρετος,εφημ.Εύβοια, 1876].